OzLabs/hebrew-wiki-articles huggingface dataset:
Herzeleid

Herzeleid (בעברית: שברון לב) הוא אלבום הבכורה של להקת רמשטיין שיצא לאור ב-24 בספטמבר 1995. עד אוקטובר 1998 נכנס האלבום למצעד 5 פעמים וצעד סך הכל 102 שבועות.

האלבום "Sehnsucht", אלבומה השני של הלהקה יצא בשנת 1997 וזכה להצלחה גדולה בארצות הברית. בעקבות ההצלחה יצא בשנת 1998 האלבום "Herzeleid" בגרסה מחודשת בארצות הברית.

==הפקה==
הפקת האלבום נתקלה בקשיים רבים. הקושי הראשון היה למצוא מפיק מוזיקלי לאלבום. גרג האנטר, מפיק שעבד בעבר עם פול מקרטני, נשכר כמפיק הראשון. האנטר כלל לא התלהב מביצועי הלהקה ועל פי חבריה אף נרדם במהלך החזרות. הלהקה פנתה לג'ייקוב הלנר, שהיה המפיק של להקת "Clawfinger". הוא הוזמן להופעה בהמבורג בדצמבר 1994. לאחר שראה את ההופעה הסכים לקחת על עצמו את התפקיד. הלהקה טסה לשוודיה לצורך הקלטת האלבום. בתחילה הקליטה הלהקה באולפני פולאר שהוקמו על ידי להקת אבבא, אך הם חשו בחוסר נוחות ועברו להקליט באולפן הפרטי של הלנר.

אחרי שלושה חודשים הסתיימו ההקלטות והחל שלב העיבוד, שנעשה על ידי הלנר וקרל-מייקל הרלפסון. ריצ'רד קרוספה, חבר הלהקה היחיד שנותר בשוודיה בשלב זה, לא אהב את התוצאות וזימן פגישה דחופה של כל חברי הלהקה בברלין. בישיבה, בה נכחו גם נציגי חברת התקליטים, הוחלט על החלפו של הרלפסון בהולנדי רונלד פרנט. לאחר שחברי הלהקה הביעו את שביעות רצונם מהתוצאות של המעבד החדש יצא האלבום לאור בספטמבר 1995.

==הצלחה==
האלבום נכנס למקום ה-99 במצעד האלבומים הגרמני בשבוע ה-43 של שנת 1995. סך הכל צעד האלבום 110 שבועות במצעד אך רק לאחר יציאת האלבום "Sehnsucht", אלבומה השני של הלהקה, הגיע האלבום למקום השיא שלו - המקום השישי. מכירה של 500,000 עותקים העניקה לאלבום מעמד של אלבום פלטינה בגרמניה. באוסטריה הגיע האלבום בשיאו למקום ה-11 ובשווייץ הגיע למקום ה-20. בהולנד וצרפת הגיע האלבום למקומות 72 ו-85, בהתאמה.

שני הסינגלים הראשונים "Du riechst so gut" ו-"Seemann" שיצאו בשנת 1995 ו-1996 לא זכו להצלחה גדולה. בשנת 1998 יצאה הסינגל "Du riechst so gut" בגרסה חדשה שהגיעה למקום ה-16 במצעד הבריטי. בינואר 2001 הוציאה הלהקה באוסטרליה את הסינגל "Asche zu Asche".

== רשימת השירים ==
כל השירים נכתבו על ידי רמשטיין.
# "Wollt ihr das Bett in Flammen sehen" <small>("האם את רואה את המיטה בלהבות?")</small>&nbsp;– 5:17
# "Der Meister" <small>("המאסטר")</small>&nbsp;– 4:08
# "Weisses Fleisch" <small>("בשר לבן")</small>&nbsp;– 3:35
# "Asche zu Asche" <small>("אפר לאפר")</small>&nbsp;– 3:51
# "Seemann" <small>("מלח")</small>&nbsp;– 4:48
# "Du riechst so gut" <small>("אתה מריח כל כך טוב")</small>&nbsp;– 4:49
# "Das alte Leid" <small>("הסבל הישן") </small>&nbsp;– 5:44
# "Heirate mich" <small>("הינשאי לי")</small>&nbsp;– 4:44
# "Herzeleid" <small>("שברון לב")</small>&nbsp;– 3:41
# "Laichzeit" <small> "עונת ההשרצה")</small>&nbsp;– 4:20
# "Rammstein" <small>("רשמטיין") </small>&nbsp;– 4:25

==קישורים חיצוניים==

==הערות שוליים==

קטגוריה:אלבומי בכורה מ-1995
קטגוריה:אלבומי רמשטיין
קטגוריה:אלבומי כסף בממלכה המאוחדת
קטגוריה:אלבומים בגרמנית
איסוזו טראגה

איסוזו טראגה (באנגלית: Isuzu Traga) היא מסחרית מתוצרת קונצרן הרכב היפני איסוזו, אשר מיוצרת מאפריל 2018 באינדונזיה ב"ג'קרטה הצפונית" .

==תצורות==
* טנדר - 2 דלתות ("Flat Deck").
* מסחרית ("Box") - 2 דלתות.
* מיניבוס.

===דגמים===
* "Traviz L".
* "Traviz S".

=="איסוזו טראגה"==
* דגמי "איסוזו טראגה" הוצגו לראשונה באינדונזיה ב-23 באפריל 2018 ב-2 תצורות: טנדר פתוח, ומסחרית סגורה.
* דגמי "איסוזו טראגה" הושק בפיליפינים ב-13 בנובמבר 2019 בדגם: "S", ובדגם "L".
* מנוע מרכזי-קדמי.
* סוג הנעה: הנעה אחורית.
* בשנת 2018 יוצרו 3,043 יחידות
* דגם "איסוזו טראגה פותח כדי להתחרות ב"מיצובישי L300" בשוק הטנדרים האינדונזיים הבינוני. דגם "מיצובושי L300" מיוצר בשנת 2019 בפיליפינים.

==ראו גם==
* איסוזו

==קישורים חיצוניים==

* 
* 
* 
* 

==הערות שוליים==

קטגוריה:דגמי מכוניות שהושקו ב-2018
קטגוריה:טנדרים
קטגוריה:מכוניות מסחריות
קטגוריה:מיניבוסים
קטגוריה:מכוניות מנוע מרכזי
קטגוריה:כלי רכב המיוצרים באינדונזיה
טראגה
יחסי אסוואטיני – דרום אפריקה

יחסי אסוואטיני–דרום אפריקה הם היחסים הדו-צדדים בין אסוואטיני ודרום אפריקה. דרום אפריקה מקיפה את אסוואטיני בצפון, במערב ובדרום. שתי המדינות חולקות יחסים חזקים היסטוריים ותרבותיים. נציבויות עליונות כוננו בפרטוריה ובמבבנה לאחר האפרטהייד ב-1994. אסוואטיני מחזיקה נציבות עליונה בפרטוריה אשר גם הוסמכה לבוטסואנה, לסוטו, נמיביה, זמביה וזימבבואה.<ref>[http://www.swazihighcom.co.za/ Swaziland's High Commission in South Africa]</ref>

== היסטוריה ==
=== תקופת האפרטהייד ===
במהלך שנות ה-70 ותחילת שנות ה-80, אף על פי שאסוואטיני טענה להיותה נייטרלית במלחמה הקרה, למעשה היא הייתה פרו-מערבית, וקיימה יחסים חזקים עם דרום אפריקה, כולל שיתוף פעולה כלכלי ובביטחון. חלק מהעסקים הדרום אפריקאים השתמשו גם בשטח אסוואטיני כנקודת מעבר כדי לעקוף את הסנקציות הבינלאומיות על דרום אפריקה. בהסתמך על הסכם ביטחון סודי עם דרום אפריקה. בשנת 1982, התנכלו פקידי אסואטיני לנציגי הקונגרס הלאומי האפריקני בבירה, מבבנה, ובסופו של דבר גירשו אותם מסווזילנד. כוחות הביטחון של דרום אפריקה, שפעלו תחת כיסוי, ביצעו גם הם פעולות נגד ה-ANC בשטח אסוואטיני. לאורך כל הזמן הזה, חלק ממשפחת המלוכה הסווזית חיפשו בשקט את שילובם מחדש של השטח הכבוש של אסוואטיני בדרום אפריקה בממלכתם. ב-27 בדצמבר 1984, יחסים רשמיים כוננו ברמת הסחר. בשנת 1993 הם הסכימו לשדרג את היחסים הרשמיים למעמד של שגרירות.<ref>[http://www.dfa.gov.za/foreign/bilateral/swaziland.html#his Kingdom of Swaziland] Ministry of Foreign Affairs, Government of South Africa.</ref>

ביוני 1993, דרום אפריקה וסווזילנד חתמו על הסכם שיפוטי הקובע כי שופטים מדרום אפריקה ישמשו בבתי המשפט של אסוואטיני. דרום אפריקה גם הסכימה לספק הכשרה לאנשי בית המשפט באסוואטיני.<ref name="Country-data">[http://www.country-data.com/cgi-bin/query/r-12183.html SOUTH AFRICA - A Country Study] Federal Research Division of the Library of Congress.</ref>

=== העידן שלאחר האפרטהייד ===
בשנת 1994 שדרגו שתי המדינות את קשריהן הדיפלומטיים לאחר בחירתו של נשיא דרום אפריקה, נלסון מנדלה, סיום האפרטהייד בדרום אפריקה והכניסה מחדש של דרום אפריקה לחבר העמים הבריטי. באוגוסט 1995 חתמו שתי המדינות על הסכם לשיתוף פעולה במאמצים למניעת פשע והברחה לאורך גבולן המשותף.<ref name="Country-data">[http://www.country-data.com/cgi-bin/query/r-12183.html SOUTH AFRICA - A Country Study] Federal Research Division of the Library of Congress.</ref> בספטמבר 2010 גינתה ליגת הנוער של הקונגרס הלאומי האפריקני את היחסים ה"לא לגיטימיים" של דרום אפריקה עם "המלוכה האבסלוטית של סווזילנד".<ref name="News24.com">[http://www.news24.com/SouthAfrica/Politics/ANC-to-have-full-talks-on-Swaziland-20100923 ANC to have 'full talks' on Swaziland] News24.com, 24 September 2010.</ref> זרוע ההשקעות של האו"ם, קנצלר האוס רכש נתח של 75% ב"קולומה מלומה" של אסוואטיני (מכרה פחם). מפלגות פוליטיות אחרות גינו גם הן את המהלך.<ref>[http://www.politicsweb.co.za/politicsweb/view/politicsweb/en/page71654?oid=211137&sn=Detail&pid=71616 ANC conflicted by Maloma Colliery interests - ID] PoliticsWeb.co.za, 14 November 2010.</ref>

==קישורים חיצוניים==

== הערות שוליים ==
יחידה 42 (סדרת טלוויזיה)

יחידה 42 (בצרפתית: Unité 42) היא סדרת טלוויזיה בלגית מסוג פעולה ומותחן, העוסקת ביחידת מבצעים מיוחדת הנאבקת בפשעי מחשב ומוצאת עצמה במאבק אל מול רוצח ופצחן מתוחכם. הסדרה נכתבה על ידי ז'ולי ברטראן, אני קארלס ושרלוט ז'וליה. הסדרה שודרה לראשונה בבלגיה ברשת La Une ב-19 בנובמבר 2017 והופצה לשידור בשאר העולם על ידי נטפליקס החל מ-14 ביוני 2019.<ref></ref><ref></ref>

זו הסדרה השנייה שהופקה בשיתוף פעולה בין חברת RTBF והקהילה הצרפתית של בלגיה, לאחר הסדרה "The Break".

== תסקיר ==
{| class="wikitable" style="text-align:center"
|+
!עונה
!פרקים
!שידור
|-
|עונה ראשונה
|10
|נובמבר 2017
|-
|עונה שנייה
|10
|אוקטובר 2019
|}

== תקציר עלילת הסדרה ==
העלילה מגוללת את קורותיה של יחידת משטרתית למאבק בצורות חדשות של פשעי סייבר. חבריה כוללים את בילי, האקרית בעלת שם הצופן “Th3m1s”; סם, שוטר אלמן; נאסים; בוב ואליס, פתולוגית חירשת.

==שחקנים ודמויות==

== קישורים חיצוניים ==
* 

==הערות שוליים ==

קטגוריה:סדרות טלוויזיה בלגיות
קטגוריה:נטפליקס: תוכניות וסדרות
משה יהושע ארלנגר

משה יהושע ארלנגר (1883–1963) היה רופא העיניים היהודי הראשון בארץ ישראל (1908–1911), מנהלו הראשון של בית החולים למחלות עיניים בירושלים, מטעם הארגון הפרנקפורטאי "למען ציון". ממשיכו משנת 1912 היה הד"ר אברהם אלברט טיכו.

==רקע: רפואת העיניים בסוף המאה ה-19 ותחילת המאה ה-20 בירושלים==
בשנת 1882 נוסד בירושלים "בית החולים סנט ג'ון" (בית החולים למחלות עיניים סנט ג'ון בירושלים). בית החולים נוסד ביוזמת חברי המסדר הבריטי המוקדש ליוחנן המטביל (מסדר סנט ג'ון) ופעל במימונם. בית החולים שירת בעיקר את האוכלוסייה הערבית אך גם את היהודית, והטיפול ניתן בו בחינם. בית החולים נסגר בתקופת מלחמת העולם הראשונה, ולאחר המלחמה חודשה פעילותו.

ב"בית החולים מאיר רוטשילד" פעלה מחלקת עיניים החל משנת 1900, אך מספר המיטות בה היה מצומצם. גם בבתי החולים "שערי צדק" ו-"משגב לדך" טיפלו במחלות עיניים, אך לא רופאים עסקו בכך אלא עוזרים וחובשים. ד"ר אהרן מאיר מזי"א, שעבר לירושלים בשנת 1902 היה בעל ידע במחלות עיניים.

הצורך הדחוף בבית חולים למחלות עיניים בא לביטוי אף בכתב העת חבצלת וזאת עקב הגרענת, שנחשבה למגפה שהטרידה מאוד את תושבי הארץ במשך שנים רבות בסוף המאה ה-19 ובתחילת המאה ה-20.

==ביוגרפיה==
נולד לאברהם ארלנגר (היה מראשי היהדות האורתודוקסית בשווייץ במאה ה-19 וראש הקהילה היהודית האורתודוקסית בלוצרן) וברטה (לבית הרץ) בלוצרן שווייץ, בן שני במשפחה דתית שלה 13 ילדים (נולדו 15 ילדים, אהרן נפטר בגיל צעיר, יוסף נהרג בתאונת דרכים בגיל 34) ועוד 2 ילדים מאומצים.

ארלנגר למד רפואה בציריך, ברלין וקינגסברג. סיים את לימודי הרפואה בשנת 1906. התמחה במחלות עיניים בברלין.

===בירושלים===
בשנת 1908 הגיע ארלנגר לארץ ישראל כרופא העיניים היהודי הראשון מטעם הארגון הפרנקפורטאי "למען ציון" (מייסודה של חברת חרדים מפרנקפורט). התיישב בירושלים. ב-1909, נתמנה למנהלו הראשון של בית החולים למחלות עיניים בירושלים. בשנת 1909, טיפל בית החולים ביותר מ-25,000 חולים, כולל 170 ניתוחי עיניים. ארלנגר טיפל בחולים רבים שסבלו מגרענת. בית החולים שכן בבית שכור בשכונת מאה שערים, וכלל 40 מיטות אשפוז. במרפאת בית החולים התקבלו מדי יום חולים לטיפול חינם.

===בשווייץ===
בשנת 1911 שב ארלנגר ללוצרן. בשנת 1913 התחתן עם גרטה לבית הופבאואר. לזוג נולדו 3 בנות.

בתקופת מלחמת העולם הראשונה, הציע ארלנגר עם הרב לוינשטיין להקים את ארגון "מגן דוד אדום", שבדומה לארגון הצלב האדום יטפל בפצועים יהודים, כדי שלא ישכבו בצל הצלב.

ארלנגר עמד בראש "תלמוד תורה" והספרייה היהודית.

באפריל 1933 הגיעו בני הזוג ארלנגר לביקור בארץ ישראל.

ארלנגר נפטר בשנת 1963 בשווייץ.

==לקריאה נוספת==
* ראובן ארלנגר [ואחרים] (מוציאים לאור), בית אברהם: ענף עץ אבות ותולדות משפחת ארלנגר והקהילות היהודיות בגיילינגן ובלוצרן / Stammbaum und Chronik der Familie Abraham Erlanger. ein Beitrag zur Geschichte der Juden in Luzern und Gailingen, ירושלים: ר’ ארלנגר, תשנ"ח. ו

==הערות שוליים==

משה יהושע ארלינגר
קטגוריה:רופאי עיניים ביישוב
קטגוריה:רופאים יהודים גרמנים
קטגוריה:רופאים יהודים שווייצרים
קטגוריה:ירושלים: רופאים
קטגוריה:חרדים שווייצרים
קטגוריה:ילידי 1883
קטגוריה:שווייצרים שנפטרו ב-1963
מכללת המלחמה של צבא ארצות הברית

מכללת המלחמה של צבא ארצות הברית (באנגלית: United States Army War College) היא מוסד ללימודים גבוהים של צבא ארצות הברית.
== היסטוריה ==
המכללה נוסדה ב-1901 ביוזמת מזכיר המלחמה של ארצות הברית אליהוא רוט. היא מוקמה בהתחלה באזור וושינגטון די. סי., לאחר מלחמת העולם השנייה עברה לפורט לוונוורת' וב-1951 למיקומה הנוכחי בבסיס קרלייל שבקרלייל שבפנסילבניה. המכללה משמשת מוסד מחקר בנושאי ביטחון לאומי ומוסד להכשרת קצינים בכירים בנושאי מנהיגות ואסטרטגיה. היא אחת מתשע עשרה האקדמיות הפדרליות של ארצות הברית.

המכללה מעניקה תואר שני בלימודי אסטרטגיה. תוכנית הלימודים מיועדת בעיקר לאנשי הכוחות המזוינים של ארצות הברית, בדרגת לוטננט קולונל או קולונל להם כ-22 שנות שירות, ומעניקה להם הכנה לקראת תפקידי מטה בכירים בגופים או סוכנויות הכוללים מרכיבים בין-זרועתיים, בין-לאומיים, או חוצי ממשלה. בנוסף למכללה תוכנית לעמיתים זרים, תוכנית ללימודים מרחוק ותוכניות הכשרה נוספות לקצינים בכירים.

גופי המכללה:
*המרכז למנהיגות אסטרטגית (מרכז קולינס) (Center for Strategic Leadership) - עוסק בפיתוח סימולציות פוליטיות-צבאיות, תומך בתרגילי מטה של הצבא ותרגילים משותפים בין זרועות הכוחות המזוינים, מחקר ופיתוח צבאי וחינוך של קצינים ואזרחים מסוכניות פדרליות שונות.
*המכון ללימודים אסטרטגיים (Strategic Studies Institute)- עוסק במחקר צבאי לתמיכה בפעולות הצבא ושיתוף פעולה בין הזרועות, פרסום ספרים, עבודות ומחקרים בנושאים צבאיים וביטחון לאומי, עריכת כנסים בנושאי צבא, ושיתופי פעולה אקדמיים
*המכון לשמירת שלום וניהול היציבות (Peacekeeping and Stability Operations Institute) - עוסק בעיצוב מדיניות סוכנויות הממשלה השונות, שיפור מיומנויות המנהיגות של אנשי מפתח, סיוע לתיאום ושילוב מאמצי הממשלה עם ארגונים בינלאומיים, שותפים רב לאומיים וארגונים לא ממשלתיים, תמיכה בתכנון, הכנה וביצוע פעולות ליציבות ושלום.
*מרכז המורשת והחינוך של הצבא (The Army Heritage and Education Center) - רכישה, שימור והנגשת רישומים היסטוריים, חומרים וממצאים בנושא צבא ארצות הברית

==קישורים חיצוניים==

* 

*
קטגוריה:אוניברסיטאות ומכללות צבאיות
קטגוריה:פנסילבניה: אוניברסיטאות ומכללות
קטגוריה:צבא ארצות הברית
קטגוריה:ארצות הברית: אוניברסיטאות ומכללות
קטגוריה:ארצות הברית: אקדמיות צבאיות
עורך הדין ארדאשב: מסכת המוות

עורך הדין ארדאשב: מסכת המוות (ברוסית: Адвокатъ Ардашевъ. Маскарадъ со смертью) היא סדרת טלוויזיה רוסית היסטורית, המהווה עיבוד לרומן בשם "מסכת המוות מאת איוואן ליובנקו, בבימויו של סרגיי מזנצב ובכיכובם של אנטון חבארוב, יבגניה רוזאנובה ודמיטרי בלוחין.

פרק הבכורה שודר ב-23 בנובמבר 2019 ברשת TV Center המוסקבאית. הופקה על ידי חברת הסרטים Swell Film (СВЭЛЛ ФИЛЬМ) שערכה את הצילומים באזור מוסקבה ולא בעיר בה מתרחשת העלילה. זהו העיבוד הראשון לספריו של איוואן ליובנקו, מחברם של 12 רומנים העוסקים בעורך הדין ארדאשב, היסטוריון ועורך דין מתמחה בסטבפרופול של תחילת המאה ה-20, בעל ניסיון של 25 שנה בתחום המשפטים. במאי הסדרה, סרגיי מזנצב, גילם בשנת 2016 את דמותו של גורדון בראון בסדרה ההיסטורית אנה הבלשית.
==תקציר עלילת הסדרה==
שנת 1907, שנתיים לאחר מלחמת רוסיה–יפן, הפקיד למשימות מיוחדות לשעבר קלים פאנטלייביץ' ארדאשב מתפטר משירותו במחלקת המשטרה של האימפריה הרוסית עקב פצע קשה שקיבל בעת שביצע משימה חשאית במזרח התיכון. הוא עובר מסנקט פטרבורג לעיר סטברופול שבפרובינציה, שם הוא רוצה לנהל חיים רגועים ושקטים ובמהרה הופך לעורך דין מפורסם. רבים חולמים להשתמש בשירותיו. עם זאת, הפיכה ללקוח שלו אינה דבר קל - וזה לא קשור לכסף. לארדאשב יש עיקרון קפדני: הוא לוקח את העניין רק אם הוא בטוח לחלוטין בחפותו של הלקוח.
==שחקנים==
* אנטון חבארוב - קלים ארדאשב
* יבגניה רוזאנובה
* דמיטרי בלוחין
* בוריס אסטרין
* גלב פוגורודינסקי
* אנדריי גראדוב
* כריסטינה בורייקו
* אנדריי ריקלין
== ראו גם ==
*מאה שנות נסיעה
== קישורים חיצוניים ==

* [https://www.vokrug.tv/product/show/15734761701/ עורך הדין ארדאשב] בפורטל Vokrug.tv
* [https://www.youtube.com/watch?v=jq9n7BTL8QM פרק הבכורה] בערוץ היוטיוב של חברת ההפקות Swell Film 

== הערות שוליים ==

קטגוריה:סדרות טלוויזיה רוסיות שעלו לשידור בשנות ה-2010
קטגוריה:TV Center: תוכניות וסדרות
קטגוריה:האימפריה הרוסית בתרבות
אדמונד למברט

אדמונד פייר ז'וזף למברט (בהולנדית: Edmond Pierre Joseph Lambert; 22 בדצמבר 1889 – 30 ביוני 1962) היה חסיד אומות העולם מאנטוורפן, שבבלגיה, שהציל עשרות יהודים בלגים בתקופת השואה.

== פעילות בתקופת השואה להצלת יהודים ==
אדמונד למברט היה הפקיד הראשי במשרד מרשם האוכלוסין בעיריית אנטוורפן שבבלגיה. לאחר כיבוש בלגיה על ידי גרמניה הנאצית. למברט מונה כאחראי על רישום מפקד יהודי העיר ועל החתמת תעודות הזהות של היהודים בסימן זיהוי מיוחד. תוך ניצול סמכותו, למברט סייע, עזר והציל עשרות יהודים ואנשי מחתרת בלגיים, אודותיהם העביר מידע שגוי, יצר מסמכים מזויפים, העניק זהויות בדויות ולא סימן על כל תעודות היהודים כי הם יהודים.<ref name=":0">מתוך עדותו של דוד לדרמן, בתוך תיק חסיד אומות העולם, יד ושם</ref>

למברט נעזר לצורך סיוע ליהודים ולמחתרת, בתעודות זהות של אנשים שנפטרו או ברחו מהמדינה. הוא העניק בעזרת תעודות אלו זהות חדשה ליהודים וחברי מחתרת בלגיים.

עוד לפני המלחמה למברט היה מיודד עם דוד לדרמן, יהודי מאנטוורפן. למברט עזר לדוד ואשתו סידוני להשיג מסמכים מזויפים אשר הגנו עליהם ועל בתם יולאנד. בעזרת למברט, שאיתו שמר דוד על קשר קרוב, החליף דוד שלוש זהויות בדויות בזמן המלחמה. בנוסף לסיוע זה, למברט, שבתוקף תפקידו ידע על תוכניות הגרמנים ביחס ליהודי העיר, העביר לדוד את הידיעות הללו ולמעשה אפשר ליהודים להצליח לברוח.

באפריל 1943 השלטונות הגרמנים חשדו כי סידוני ויולאנד לדרמן הן יהודיות והן נשלחו למחנה המעבר מכלן. בעת שהותן במחנה, באוגוסט, למברט סיפק לסידוני את זהותה של "אנה ברנט", למעשה אישה שהיגרה מבלגיה לארגנטינה באותה השנה. יולאנד נרשמה כילדה שנולדה מחוץ לנישואין לאנה ברנט ול "ויקטור לבלאנק" - אחת משלוש זהויותיו הבדויות של דוד. אישוש לזהות החדשה הוענק על ידי חברתה של סידוני, פרנסין פולינארד-רוזי, שנשבעה בפני הגסטפו שסידוני אינה יהודייה וכך שוחררו סידוני ויולאנד ממעצר. למברט ולדרמן המשיכו לשמור על קשר קרוב עד שלדרמן עזב את אנטוורפן, הפך לפעיל בתנועות התנגדות והצטרף לפרטיזנים.<ref name=":0" />

לקראת סוף המלחמה נעצר למברט על ידי הגרמנים ונכלא. בתו, מארי-אנטואנט, הצליחה לשחרר אותו לאחר מאמצים רבים מול המפקדה הגרמנית הצבאית המקומית. מכיוון שהגרמנים נעשו חשדניים לגביו לאחר מעצרו, הפסיק למברט להשתתף בפעילויות התנגדות. מארי-אנטואנט המשיכה את עבודת אביה בהתנגדות ושימשה כשליחה של המחתרת הבלגית.

ב־30 ביוני 1962 נפטר למברט ממחלת הסוכרת בה לקה בזמן שהותו במעצר הנאצי. דוד לדרמן עלה לארץ ישראל יחד עם בני משפחתו והתגורר בגבעתיים עד מותו בגיל 93 בשנת 2005 ).<ref name=":0" />

== הכרה והנצחה ==
ב 11 בפברואר 1991 יד ושם הכיר באדמונד פ. למברט כחסיד אומות העולם והטקס התקיים בבריסל. ישנה לוחית הנצחה לשמו ביד ושם בירושלים.<ref name=":0" />

== הערות שוליים ==

קטגוריה:בלגים חסידי אומות העולם
קטגוריה:נפטרים מסוכרת
קטגוריה:בלגים שנולדו ב-1889
קטגוריה:גרמנים שנפטרו ב-1962
לאסלו רובין

לאסלו רוּבִּין (בהונגרית: Rubin László, סגד, 5 בספטמבר 1888<ref></ref> – בודפשט, 3 באפריל 1942) היה סופר, עורך דין יהודי-הונגרי, אחד מנשיאי חוג גלילאו.

== ביוגרפיה ==
לאסלו רובין היה בנם של אלברט רובין רפד מהודמזוושרהיי ושל הרמינה הופמן.<ref></ref> הוא סיים את לימודיו באוניברסיטאות בודפשט וברלין וקיבל הסמכה כעורך דין. הוא היה חבר מייסד ובהמשך גם יו"ר של חוג גלילאו. רובין פרסם מאמרים ומחקרים רבים בכתבי העת של "המאה העשרים" (Huszadik Század), "המאה שלנו" ( Századunk) ו"מחשבה החופשית" (Szabadgondolat).

"המאה העשרים" היה כתב עת שהופיע משנת 1900 עד 1919, פורסם על ידי האגודה למדעי החברה משנת 1901 ואילך. עורכיו היו גוסטב גרץ (1900-1903), יאנוש קגל ובודוג שומלו (1903-1906), וכן אוסקר יאסי משנת 1906 עד לפירוקו.

בדצמבר 1914 בבודפשט נשא רובין לאישה את שולמית פרבר, בתם של יאקאב פרבר ומלווינה וייס.<ref>[https://familysearch.org/pal:/MM9.3.1/TH-267-11673-102371-72 A házasságkötés bejegyezve Budapest VII. ker. polgári akv. 2016/1914. folyószám alatt.]</ref>

בשנת 1927 הוא היה העורך של המגזין "קו הרקיע" (Láthatár).

== כתביו העיקריים ==

== מקורות ==
* לקסיקון ביוגרפי הונגרי. [http://mek.oszk.hu/00300/00355/html/ABC12527/13225.htm לאסלו רובין]
* הלקסיקון הגדול של רוואי

== מידע נוסף ==
* בלה רווס: על ספר מוזר. המאה שלנו, 1934.
* לקסיקון ביוגרפי הונגרי חדש . Főszerk. László Markó. Bp., מועדון הספרים ההונגרי.
* לקסיקון ספרותי הונגרי חדש . Főszerk. פטר לאסלו. Bp., Akadémiai Kiadó, 1994.

== הערות שוליים ==

קטגוריה:עורכי דין יהודים הונגרים
קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:חברי חוג גלילאו
קטגוריה:סגד: אישים
קטגוריה:הונגרים שנולדו ב-1888
קטגוריה:הונגרים שנפטרו ב-1942
פיליס ג'ורג'

פיליס ג'ורג (באנגלית: Phyllis George; 25 ביוני 1949 – 14 במאי 2020) הייתה דוגמנית ומגישת ספורט אמריקאית.

==ביוגרפיה==
ג'ורג' נולדה בדנטון, שבטקסס, היא למדה שלוש שנים ב ולאחר מכן עברה ללמוד ב עקב כך שהאוניברסיטה העניקה מלגות למלכות יופי.

ב-1969 היא השתתפה לראשונה בתחרות מיס טקסס כמיס דנטון ושם הייתה מקום רביעי, בשנה שלאחר מכן התמודדה כמיס דאלאס בתחרות של מיס טקסס והפעם הייתה במקום הראשון.

באותה שנה נבחרה למיס אמריקה בתחרות הארצית, הארגון הפמיניסטי "Women's liberation movement" ביצע מחאה אודות התחרות.

באוגוסט 1971 היא ביקרה בווייטנאם ביחד עם מתמודדות נוספות במיס אמריקה, הם עבדו ביחד עם ארגון הצדקה "United Service Organizations".

במסגרת כהונתה כמיס אמריקה היא התארחה במספר תוכניות אירוח בטלוויזיה.

ב-1974 החלה לשמש כשדרנית ספורט בערוץ הספורט של CBS, בשנה לאחר מכן הצטרפה לצוות התוכנית "The NFL Today" והיא שידרה ממשחקי ה-NFL.

כאשת עסקים היא פתחה ב-2003 את העסק "Phyllis George Beauty", קו לשיווק מוצרי קוסמטיקה וקרמים לעור.

היא לקחה חלק בכתיבה של מספר ספרים.

בין 1977–1978 היא הייתה נשואה למפיק ההוליוודי רוברט אוונס.

ב-1979 נישאה לפוליטיקאי ג'ון י. בראון ג'וניור, באותה שנה הוא נבחר למושל קנטקי, כתוצאה מכך היא שימשה בין 1979–1983 כגברת הראשונה של קנטקי.

נפטרה ב-14 במאי 2020 בלקסינגטון מסיבוכים של פוליציטמיה.

==קישורים חיצוניים==

<div class="mw-content-ltr">
* Don Maines, [https://www.pageantrymagazine.com/magazine/features/2011/b11/b11-PhyllisGeorge/b11-PhyllisGeorge.html Return of the Original]</div>

==הערות שוליים==

 

קטגוריה:זוכות מיס אמריקה
קטגוריה:בני זוג של מושלי מדינות ארצות הברית
קטגוריה:בוגרי אוניברסיטת צפון טקסס
קטגוריה:בוגרי האוניברסיטה הנוצרית של טקסס
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
קטגוריה:אמריקאיות שנפטרו ב-2020
קטגוריה:אמריקאים שנפטרו ב-2020
פנינה בריק

פנינה בריק (נולדה ב-12 בנובמבר 1957) היא זמרת ישראלית.

==ביוגרפיה==
בריק נולדה בפולין ובהמשך עלתה לישראל.

בתחילת שנות ה-70 של המאה ה-20 חברה לאנדריי צווייג וביחד היוו את הצמד המוזיקלי "פנינה ואנדריי". ב-1976 שרה בתקליט שירי הילדים "במדינת הגמדים" לצד גבי שדה ובהפקתו של אמנון ברנזון. בשנה זו גם לקחה חלק במופע המוזיקלי "אליהו הנביא המבשר". בריק הייתה חברה בהרכב המוזיקלי "פלפל לבן", ובמסגרת הרכב זה ליוותה את חדווה עמרני בשיר "בלב אחד" שזכה במקום השני בפסטיבל הזמר והפזמון 1978. מ-1978 ועד 1983 הייתה חברה בלהקת סקסטה שזכתה להצלחה. יחד עם הלהקה לקחה חלק בתחרויות הקדם אירוויזיון ובמספר פסטיבלי מוזיקה.

לאחר התפרקותה של "סקסטה" חברה ליאיר קלינגר ולחברתה ללהקה, רותי בן אברהם ויחד עם סילבן מרגי הקימו את ההרכב "ארבע לב אדום". יחד עם הרכב זה לקחה בריק חלק בקדם אירוויזיון 1985 עם השיר "הוא יבוא". בנוסף הוציא ההרכב עוד מספר שירים וביניהם "הנערה עם השחפים".

בריק השתתפה בהפקת אלבומיה של ירדנה ארזי "נשמה צוענית" ו"עוד יום אחד".

בריק הייתה בת זוגו של מוטי רייף ונולדו להם זוג תאומים.

==קישורים חיצוניים==

* [http://pizmonet.co.il/wiki/פנינה_בריק פנינה בריק], באתר פזמונט

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:ישראליות ילידות פולין
קטגוריה:ישראלים ילידי פולין
קטגוריה:סקסטה
קטגוריה:משתתפות פסטיבל הזמר והפזמון
קטגוריה:משתתפות פסטיבל הזמר החסידי
קטגוריה:משתתפות פסטיבל הזמר המזרחי
קטגוריה:משתתפות פסטיבל שירי הילדים
קטגוריה:מתמודדות קדם-האירוויזיון
קטגוריה:ישראליות שנולדו ב-1957
קטגוריה:ישראלים שנולדו ב-1957
קטגוריה:עולים לאחר קום המדינה
הדיוויזיה ה-77 (ארצות הברית)

הדיוויזיה ה-77 הייתה דיוויזיה של צבא ארצות הברית, אשר לחמה במלחמת העולם הראשונה ובמלחמת העולם השנייה, וקיימת כיום כחטיבת הסיוע ה-77.

==היסטוריה==
===מלחמת העולם הראשונה===
הדיוויזיה הוקמה ב-18 באוגוסט 1917, ארבעה חודשים לאחר כניסתה של ארצות הברית למלחמת העולם הראשונה. רוב החיילים הגיעו מניו יורק, והתאמנו בלונג איילנד. הדיוויזיה נשלחה לחזית המערבית כחלק מחיל המשלוח של ארצות הברית בפיקודו של ג'ון פרשינג. הדיוויזיה נחתה בצרפת באפריל 1918, ולחמה בקרב שאטו-תייארי ובמתקפת מז-ארגון, ובאפריל 1919 הוחזרה לארצות הברית ופורקה. במהלך שירותה בצרפת ספגה הדיוויזיה ה-77 10,194 נפגעים: 1,486 הרוגים ו-8,708 פצועים.

===מלחמת העולם השנייה===
בשנת 1921 הוקמה הדיוויזיה מחדש כדיוויזיית מילואים, ובמרץ 1942 היא הופעלה מחדש. הדיוויזיה לחמה בקרב גואם ובקרב לייטה, ולאחר מכן לחמה בפיליפינים עד פברואר 1945. באפריל 1945 נחתה הדיוויזיה באוקינאווה, שם החליפה את הדיוויזיה ה-96, ולחמה בקרבות הקשים לכיבוש האי, יחד עם דיוויזיית הנחתים הראשונה. לאחר מכן היא נשלחה לפיליפינים, על מנת להתכונן לפלישה ליפן, ולאחר כניעת יפן נשלחה הדיוויזיה לשמש כחיל כיבוש ביפן. במהלך מלחמת העולם השנייה נהרגו 1,449 חיילים ונפצעו 5,935 מלוחמי הדיוויזיה.

===המלחמה הקרה===
ב-15 במרץ 1946 פורקה הדיוויזיה ביפן. בשנת 1963 אורגנה הדיוויזיה מחדש בשם חטיבת הסיוע ה-77. עם זאת, היא לא נשלחה למלחמת וייטנאם, והיא קיימת עד היום כיחידת מילואים.

==קישורים חיצוניים==

* [https://www.armydivs.com/77th-infantry-division/ אתר המוקדש לדיוויזיה] 

77
77
קטגוריה:דיוויזיות בצבא ארצות הברית במלחמת העולם השנייה
הכל פה יגמר

הכל פה יגמר הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-16 בפברואר 2020, כסינגל החמישי מתוך האלבום, על ידי חברת התקליטים טדי הפקות.

== רקע וכתיבה ==
השיר נכתב על ידי נתן גושן, הולחן על ידי גושן וסתיו בגר והופק על ידי בגר. השיר הוא בסגנון הפופ, המאפיין שירים נוספים מתוך האלבום.

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
טרם פורסם הווידאו קליפ המלא של השיר, העלה גושן לערוץ היוטיוב שלו ב-16 בפברואר 2020, את האודיו הרשמי של השיר, בסמוך לצאת הסינגל.<ref name=":0"></ref> האודיו מציג בתוכו את עטיפתו של הסינגל, ואף את מילותיו של השיר.<ref name=":0" />

בפחות משבוע, צבר האודיו של השיר למעלה מחצי מיליון צפיות.<ref name=":0" /> נכון לינואר 2021 מונה הצפיות של הקליפ עומד על כ-3.5.<ref name=":0" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים שהופקו על ידי סתיו בגר
Release Me (שיר של הוברפוניק)

"Release Me" (בעברית: שחרר אותי) הוא שיר של הלהקה הבלגית הוברפוניק, שהיה אמור לייצג את בלגיה בתחרות האירוויזיון 2020.<ref name="ReleaseMe"></ref> ב-18 במרץ 2020 בעקבות מגפת הקורונה בעולם, הוחלט לבטל את אירוויזיון 2020.

== קישורים חיצוניים ==

== הערות שוליים ==

קטגוריה:סינגלים מ-2020
קטגוריה:שירי 2020
קטגוריה:שירי אירוויזיון 2020
קטגוריה:שירי בלגיה באירוויזיון
קטגוריה:שירים באנגלית
המילטון (סרט, 2020)

המילטון (באנגלית: Hamilton) הוא סרט מוזיקלי אמריקאי, המבוסס על מחזמר באותו השם מאת היוצר והמוזיקאי לין-מנואל מירנדה. הסרט הוא גרסה מוקלטת של הופעת הברודוויי המקורית, והוא עלה לשידור ב"דיסני+" ב-3 ביולי 2020.

==תקציר העלילה==

==צוות השחקנים והדמויות==
* לין-מנואל מירנדה - אלכסנדר המילטון
* לזלי אודום ג'וניור - ארון בר
* פיליפה סו - אליזבת' "אלייזה" סקיילר המילטון
* רניי אליס גולדסברי - אנג'ליקה סקיילר צ'רץ
* כריסטופר ג'קסון - ג'ורג' וושינגטון
* דויד דיגס - המרקיז דה לה פאייט / תומאס ג'פרסון
* אוקייריאטה אונודואן - הרקולס מוליגן / ג'יימס מדיסון
* אנתוני ראמוס - ג'ון לורנס / פיליפ המילטון
* ג'סמין סיפאס-ג'ונס - פגי סקיילר / מריה ריינולדס
* ג'ונתן גרוף - המלך ג'ורג' השלישי

==הפקה==
ב-3 בפברואר 2020 הוכרז כי אולפני וולט דיסני רכשו את זכויות ההפצה העולמית עבור סרט תמורת 75 מיליון דולר. הסרט מופק על ידי לין-מנואל מירנדה, ג'פרי סלר ותומאס קייל.
===צילומים===
הסרט נערך יחד משלוש הצגות של "המילטון" בתיאטרון ריצ'רד רודג'רס בניו יורק בשנת 2016, בהם השתתפו חברי צוות השחקנים המקורי מהפקת הברודוויי, בשילוב עם צילומים נוספים שהוקלטו ללא נוכחותו של הקהל.

==הפצה==
הסרט התעתד לעלות לאקרנים ב-15 באוקטובר 2021 בהפצת אולפני וולט דיסני. לא פורסם אם הסרט יגיע לאולמות קולנוע ברחבי העולם או יצא לאולמות באמריקה בלבד כמו הקלטות של מחזות זמר אחרים כמו "קינקי בוטס" ו"נערי העיתונים".

בעקבות מגפת הקורונה, הוחלט לבסוף להעלות את הסרט לשידור ב-3 ביולי 2020 בשירות הזרמת המדיה "דיסני+". מהלך זה נעשה גם כדי לגרום לסרט לצאת במהלך סוף השבוע של ארבעה ביולי, במלאת 244 שנה לעצמאות ארצות הברית.

הטריילר לסרט יצא לאור ב-21 ביוני 2020 במהלך טקס פרסי ESPY.

== פרסים ==
* פרס בחירת הקהל לסרט הדרמה של שנת 2020 (2020)

==קישורים חיצוניים==
* 

==הערות שוליים==

קטגוריה:סרטים מבוססי מחזות זמר
קטגוריה:סרטים ביוגרפיים אמריקאיים
קטגוריה:סרטים מוזיקליים אמריקאיים
קטגוריה:סרטים שלא יצאו לאקרנים בעקבות מגפת הקורונה
קטגוריה:דיסני+: סרטים
קטגוריה:סרטים אמריקאיים משנת 2020
קטגוריה:סרטי 2020
ב.ד.ב ריאזאן (כדורגל נשים)

ב.ד.ב ריאזאן (ברוסית: Женский футбольный клуб «Ряза́нь-ВДВ») הוא מועדון כדורגל נשים רוסי לשעבר מהעיר ריאזאן שהוקם בשנת 1996 בחסות חיל הצנחנים הרוסי ומכאן גם משמעות שמו: "חיל הנחיתה האווירית" (Воздушно-десантные войска, ВДВ) וסמל היחידה שימש גם כסמל המועדון (מצנח מעל זוג מפציצים). בעיר ממוקמת האקדמיה המרכזית של חיל הצנחנים הרוסי והעיר נחשבת ל"בירת הצנחנים".

המועדון נחשב לאחד המעוטרים ברוסיה ולרשותו זכייה בארבע אליפויות לאומיות וזכייה בשני גביעים לאומיים. הישג השיא במפעלים האירופיים היה ההעפלה לשלב רבע גמר ליגת האלופות לנשים בעונת 2000/2001.

==שמות הקבוצה==
* 1996 — מרסל, «Марсель»
* 1997—1999 — ב.ד.ב. «ВДВ»
* 2000—2004 — ריאזאן ט.נ.ק. «Рязань-ТНК»
* 2005—ואילך— ב.ד.ב. ריאזאן, «Рязань-ВДВ»

==היסטוריה==
המועדון הוקם בשנת 1996 בשם מועדון "מרסל" והתמודד באליפות רוסיה בכדורגל נשים. 

באוקטובר 2020 המועדון פורק אך הוקם מחדש בדצמבר 2020.

==תארים==
;אליפות רוסיה בכדורגל נשים
:זכייה (4): 1999, 2000, 2013, 2018
: סגנות (1): 2017
;גביע רוסיה בכדורגל נשים
:זכייה (2): 1998, 2014
:סגנות (5): 1997, 1999, 2000, 2001, 2018

==קישורים חיצוניים==
* 
* [https://wfl.rfs.ru/team/1045552 ב.ד.ב. ריאזן] באתר אליפות רוסיה בכדורגל נשים

קטגוריה:קבוצות כדורגל נשים רוסיות
קטגוריה:ריאזאן
הפנורמה של בורבאקי

הפנורמה של בורבאקי
הפנורמה של בורבאקי היא ציור גדל-ממדים עגול המוצג ברוטונדה במרכז לוצרן שבשווייץ. ציור זה נחשב לאחד השרידים הבודדים של סוגת אמנות ייחודית של הצגת תמונות פנורמה במעגל (ציקלורמה) שרווחה במאה ה-19. אורכו של הציור 115 מטר. הוא נחתך פעמיים, מסיבות שונות, וגובהו היום הוא 9.8 מטר, שהם רק שני שלישים מהגובה המקורי. הציור הפנורמי נועד לתת לצופה תחושה שהוא נוטל חלק בהתרחשויות. האפקט מועצם על ידי חפצים תלת־ממדיים המוצבים בקדמת הציור, ויוצרים תחושה שהם מהווים המשך של הקטע המצויר.

הציור, מעשי ידי הצייר השווייצרי אדואר קסטרה וקבוצה של 10 עוזרים, נוצר בשנת 1881 ומתאר את מפלתו של צבא המזרח הצרפתי בפיקודו של בורבאקי במלחמת צרפת–פרוסיה, עשר שנים קודם לכן. הצייר עצמו התלווה לצבא המזרח כמתנדב של הצלב האדום. תוך כדי ההתרחשויות, קסטרה הכין רישומים רבים, אשר שימשו לאחר מכן כבסיס להכנת הציור הפנורמי.

הציור הוא עדות היסטורית באיכות תיעודית יוצאת דופן ומתאר את הפעולה ההומניטרית הראשונה של הצלב האדום השווייצרי. הנושא הבולט בו הוא סבלם העצום של החיילים והפצועים, שעברו את הגבול השווייצרי מורעבים וקפואים מקור. האירוע, אשר התרחש בשלהי החורף בסוף ינואר 1871, מובא בציורו של קסטרה בנוף חורפי לבן ועצוב, בשטחים עצומים מכוסים שלג וטורים אינסופיים של חיילים. הציור מתאר את העזרה אשר האוכלוסייה השווייצרית הגישה לנמלטים, את הטיפול הרפואי על ידי הצלב האדום, וגם את הניוטראליות של שווייץ, אשר הסכימה לקבל את 87000 החיילים של צבא המזרח, בתנאי שכל הציוד הצבאי ימסר לידי הצבא השווייצרי. צבא המזרח מסר 11000 סוסים, 1150 עגלות משא, 285 כלי ארטילריה, 7200 רובים ו 64 אלף כידונים.<ref></ref> החיילים הצרפתים הנמלטים הוכנסו למחנות מעצר, בהם קיבלו מזון, מחסה וטיפול רפואי.<ref></ref>בתום המלחמה, לאחר שישה שבועות במרץ 1871, עזבו כל חיילי בורבאקי את שווייץ וחזרו לצרפת.<ref></ref>

הרוטונדה, בה מוצגת הפנורמה של בורבאקי, נמצאת כיום בתוך קומפלקס מוזיאוני שהוקם סביבה בין השנים 1996–2000 וכלולים בו גם ספריית העיר לוצרן, מרכז ייעוץ סביבתי עירוני ופורום אקולוגי. קרן הפנורמה של בורבאקי, בעלת הקומפלקס ומי שמפעילה את המוזיאון, משכירה במתחם חמישה בתי קולנוע, מסעדה וחנויות, וכך נמנעת מהטלת עלויות התפעול על הקופה הציבורית.

==גלריה==
<gallery>
קובץ:Bau des Bourbaki-Panorama in Luzern 1889.jpg|הרוטונדה בבנייתה. 1889
קובץ:Armée-Bourb-en-Suisse.jpg|החיילים הצרפתים שנכנעו מוסרים את נשקם. פרט בפנורמה
קובץ:Luzern-Bourbaki.jpg|קטע מהפנורמה ובו מתוארת הגשת עזרה ראשונה לחיילים
קובץ:Castres-bourbaki.png|עגלת אמבולנס של הצלב האדום. פרט בפנורמה
קובץ:Bourbaki-Panorama painting-07.jpg|עגלת אמבולנס של הצלב האדום. פרט בפנורמה
קובץ:Bourbaki-Panorama landscape-01.jpg|אלמנטים תלת מימדיים הניצבים בין הצופים לבין הציור
</gallery>

==ראו גם==
* פנורמת מסדאך
* מלחמת צרפת- פרוסיה
* אלפרד דרייפוס
* פרשת דרייפוס

==קישורים חיצוניים==

* 
*Graham Morris, [https://battlefieldanomalies.com/the-bourbaki-panorama/ The Bourbaki Panorama], Battlefield Anomalies.com-סיור וירטואלי בפנורמה

==הערות שוליים==

קטגוריה:לוצרן
קטגוריה:ציקלורמה
קווין פורטר הבן

בראיין קווין פורטר הבן (באנגלית: .Bryan Kevin Porter Jr; נולד ב-4 במאי 2000) הוא כדורסלן אמריקאי, המשחק בעמדת הקלע בקבוצת פאוק סלוניקי המשחקת בליגת העל היוונית. אינו קרוב משפחה של כדורסלן העבר קווין פורטר.

==קריירת תיכונים ומכללות==
פורטר נולד וגדל בסיאטל שבמדינת וושינגטון. ביולי 2004, בהיותו בן 4, נרצח אביו בעת שניסה להגן על אדם שהותקף ברחובות סיאטל. בין השנים 2014–2018 למד ב"תיכון רייניר ביץ'" בסיאטל, ולאורך עונתו האחרונה בקבוצת הכדורסל שלו רשם ממוצעים של כ-27 נקודות ו-14 ריבאונדים למשחק. במשחק גמר אליפות התיכונים של וושינגטון לשנת 2018 קלע 22 נקודות בהפסד קבוצתו מול "תיכון גרפילד". בסיום אותה עונה זכה בתואר שחקן התיכונים המצטיין של וושינגטון (Washington Mr. Basketball).

בשנת 2018 החל ללמוד ולשחק באוניברסיטת דרום קליפורניה אשר בלוס אנג'לס. לאורך עונתו היחידה בקבוצת האוניברסיטה החמיץ 12 מתוך 33 משחקיה, בשל פציעות שונות והשעיה בגין "עבירת משמעת". ב-21 המשחקים בהם שותף העמיד ממוצעים של 9.8 נקודות, 4.0 ריבאונדים ו-1.4 אסיסטים למשחק. באפריל 2019 הודיע על כוונתו לעזוב את האוניברסיטה כבר לאחת שנה אחת, במטרה להתמודד בדראפט ה-NBA.

==קריירת משחק ב-NBA==
===קליבלנד קאבלירס===
בדראפט ה-NBA{{כ}} 2019 נבחר פורטר על ידי מילווקי באקס בבחירה ה-30, אך בימים הבאים נשלח בטריידים לדטרויט פיסטונס ולאחר מכן לקליבלנד קאבלירס. ב-24 בפברואר 2020 קלע שיא קריירה של 30 נקודות, בניצחון הקאבלירס מול מיאמי היט.

===יוסטון רוקטס===
בינואר 2021 הועבר פורטר בטרייד ליוסטון רוקטס, תמורת בחירת דראפט עתידית. ב-29 באפריל 2021 קלע שיא קריירה של 50 נקודות, כולל 9 שלשות, בניצחון יוסטון נגד מילווקי באקס.

==סטטיסטיקות הקריירה==
===בליגת המכללות===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהקו !! ריבאונדים !! אסיסטים !! חטיפות !! חסימות !! נקודות
|-
| 
| דרום קליפורניה
| 21 || 4 || 22.1 || 0.471 || 0.412 || 0.522 || 4.0 || 1.4 || 0.8 || 0.5 || 9.5
|}

===בעונה הסדירה של ה-NBA===
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| קליבלנד	|| 50 || 3 || 23.2 || 0.442 || 0.335 || 0.723 || 3.2 || 2.2 || 0.9 || 0.3 || 10.0
|- style="background-color: #EFEFEF;"		
| 	|| יוסטון	|| 26 || 23 || 32.1 || 0.425 || 0.311 || 0.734 || 3.8 || 6.3 || 0.7 || 0.3 || 16.6
|-		
| 	|| יוסטון	|| 61 || 61 || 31.3 || 0.415 || 0.375 || 0.642 || 4.4 || 6.2 || 1.1 || 0.4 || 15.6
|- style="background-color: #EFEFEF;"		
| 	|| יוסטון	|| 59 || 59 || 34.3 || 0.442 || 0.366 || 0.784 || 5.3 || 5.7 || 1.4 || 0.3 || 19.2
|- style="background-color:#80BFFF; font-weight:bold;"		
| קריירה || 		|| 196 || 146 || 30.2 || 0.431 || 0.357 || 0.725 || 4.3 || 5.0 || 1.1 || 0.3 || 15.3
|}

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מדינת וושינגטון: כדורסלנים
קטגוריה:כדורסלני אוניברסיטת דרום קליפורניה
קטגוריה:בחירות דראפט של מילווקי באקס
קטגוריה:כדורסלני קליבלנד קאבלירס
קטגוריה:כדורסלני יוסטון רוקטס
קטגוריה:כדורסלני פאוק סלוניקי
קטגוריה:ספורטאים זרים ביוון
קטגוריה:אמריקאים שנולדו ב-2000
קווין פורטר

קווין פורטר (באנגלית: Kevin Porter; נולד ב-17 באפריל 1950) הוא כדורסלן עבר אמריקאי, אשר שיחק בליגת ה-NBA בין השנים 1972–1983. לאורך הקריירה זכה ארבע פעמים בתואר "מלך האסיסטים של ה-NBA", והעמיד ממוצעים כוללים של 11.6 נקודות, 8.1 אסיסטים, 1.8 ריבאונדים ו-1.4 חטיפות למשחק.

==קריירת מכללות==
פורטר נוד וגדל בשיקגו שבאילינוי, ובין השנים 1968–1972 למד באוניברסיטת פרנסיס אשר בפנסילבניה. בעונתו הראשונה בקבוצת הכדורסל של האוניברסיטה קלע 10.8 נקודות בממוצע למשחק כמחליפו של נורם ואן ליר, ובכל 3 העונות הבאות היה הקלעי המוביל של הקבוצה עם ממוצע כולל של 23.8 נקודות למשחק.

==קריירת משחק==
בדראפט ה-NBA{{כ}} 1972 נבחר פורטר על ידי בולטימור בולטס, בבחירה ה-39 (סיבוב שלישי). לאחר עונת רוקי חלשה, בעונת הפך לשחקן חמישייה קבוע ותרם 14.0 נקודות ו-5.8 אסיסטים בממוצע למשחק. בעונה העוקבת הוביל את כל שחקני הליגה עם ממוצע של 8.0 אסיסטים למשחק, וסייע לבולטס להעפיל לגמר ה-NBA, בפעם השנייה בתולדות המועדון. בסדרת הגמר עצמה הובסה הקבוצה בתוצאה 0–4 מול גולדן סטייט ווריורס.

באוגוסט 1975 הועבר בטרייד לדטרויט פיסטונס, בתמורה לדייב בינג. בעונתו הראשונה בדטרויט קלע 12.6 נקודות ומסר 10.2 אסיסטים בממוצע למשחק, אך הוגבל ל-19 משחקים בשל פציעה בברכו. בנובמבר 1977, לאחר כשנתיים וחצי עם הפיסטונס, נשלח בטרייד לניו ג'רזי נטס. עד לסיום עונת רשם בניו ג'רזי ממוצעים של 16.2 נקודות ו-10.8 אסיסטים למשחק, אשר הקנו לו פעם נוספת את תואר "מלך האסיסטים" של ה-NBA. ב-24 בפברואר 1978 שבר את שיא הליגה לאסיסטים במשחק בודד, כאשר מסר 29 אסיסטים במשחק מול יוסטון רוקטס. הישג זה נותר שיא ה-NBA במשך 12 שנים, עד ששבר אותו סקוט סקיילס בדצמבר 1990.

פורטר נשלח בחזרה לפיסטונס לקראת עונת , במהלכה רשם ממוצעי שיא בנקודות (15.4) ואסיסטים (13.4) למשחק, וזכה בפעם השלישית בתואר "מלך האסיסטים". באותה עונה שבר את שיא ה-NBA לסך אסיסטים בעונה אחת, והיה השחקן הראשון אשר מוסר לפחות 1,000 אסיסטים בעונה. לאורך השנים, רק שני שחקנים נוספים רשמו הישג זה – אייזיאה תומאס (ב-) וג'ון סטוקטון (שבע פעמים).

בין השנים 1979–1983 חזר פורטר לשחק עבור וושינגטון בולטס. בעונת זכה בפעם הרביעית והאחרונה בתואר "מלך האסיסטים", לאחר שרשם ממוצעים של 13.4 נקודות ו-9.1 אסיסטים למשחק. בקיץ 1981 סבל מקרע בגיד האכילס, בגינו החמיץ את כל עונת והוגבל ל-11 משחקים בלבד בעונת .

בשנת 1983 שיחק לתקופה קצרה בקבוצת "טויוטה סופר קורולאס" מליגת העל הפיליפינית, בטרם פרש ממשחק.

==קריירת אימון==
בין השנים 1983–1987 אימן את קבוצת הכדורסל של אוניברסיטת סנט פרנסיס, בה שיחק בעברו כסטודנט. בארבע עונותיו בתפקיד רשמה הקבוצה מאזן כולל של 42 ניצחונות ו-68 הפסדים (38.2%).

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אילינוי: כדורסלנים
קטגוריה:כדורסלני אוניברסיטת סנט פרנסיס
קטגוריה:בחירות דראפט של בולטימור בולטס (1963–1973)
קטגוריה:כדורסלני בולטימור בולטס (1963–1973)
קטגוריה:כדורסלני קפיטל בולטס
קטגוריה:כדורסלני וושינגטון בולטס
קטגוריה:כדורסלני דטרויט פיסטונס
קטגוריה:כדורסלני ניו ג'רזי נטס
קטגוריה:מאמני כדורסל אמריקאים
קטגוריה:אמריקאים שנולדו ב-1950
הדיוויזיה ה-96 (ארצות הברית)

הדיוויזיה ה-96 הייתה דיוויזיה של צבא ארצות הברית, אשר לחמה במלחמת העולם הראשונה ובמלחמת העולם השנייה, וקיימת כיום כחטיבת הסיוע ה-96.

==היסטוריה==
===מלחמת העולם הראשונה===
הדיוויזיה הוקמה ב-20 באוקטובר 1918, אולם בשל סיום המלחמה לא נשלחה לצרפת, וב-7 בינואר 1919 פורקה הדיוויזיה..

===מלחמת העולם השנייה===
בשנת 1921 הוקמה הדיוויזיה מחדש כדיוויזיית מילואים, וב-15 באוגוסט 1942 היא הופעלה מחדש. הדיוויזיה לחמה בקרב לייטה, ולאחר מכן לחמה בפיליפינים עד פברואר 1945. באפריל 1945 נחתה הדיוויזיה באוקינאווה, שם הוחלפה מאוחר יותר על ידי הדיוויזיה ה-77, ולחמה בקרבות הקשים לכיבוש האי, יחד עם דיוויזיית הנחתים הראשונה. לאחר מכן היא נשלחה לפיליפינים, על מנת להתכונן לפלישה ליפן, ובינואר 1946 פורקה הדיוויזיה. בספטמבר 2008 אורגנה הדיוויזיה מחדש כחטיבת הסיוע ה-96.

===המלחמה הקרה===
בדצמבר 1946 הוקמה הדיוויזיה מחדש כדיוויזיית מילואים, והיא השתתפה בהתערבות נאט"ו בבוסניה והרצגובינה, ונטלה חלק בכמה סבבים באפגניסטן ובעיראק.

==קישורים חיצוניים==

* [http://www.96thdeadeyes.org/ אתר המוקדש לדיוויזיה] 

96
96
קטגוריה:דיוויזיות בצבא ארצות הברית במלחמת העולם השנייה
פרס באפט"א לליהוק הטוב ביותר

באוגוסט 2019 הכריזה האקדמיה הבריטית לאמנויות הקולנוע והטלוויזיה על קטגוריה חדשה במסגרת פרסי באפט"א לקולנוע, פרס עבור הליהוק.<ref></ref>

פרס באפט"א לליהוק הטוב ביותר מוענק למלהקים על ידי האקדמיה הבריטית לאמנויות הקולנוע והטלוויזיה החל משנת 2020.

== זוכים ומועמדים ==

=== שנות ה-2010 ===
{| class="wikitable" style="width:95%;" cellpadding="5"
|-
! style="width:5%;"| שנה
! style="width:25%;"| סרט
! style="width:35%;"| מועמדים וזוכים
|-
| rowspan="5" style="text-align:center"| 2019<br /><small>הטקס ה-73</small><br/><ref></ref>
| style="background:#ccc;"| ג'וקר || style="background:#ccc;"| שיינה מרקוביץ
|-
| סיפור נישואים || דאגלס אייבל ופרנסין מייסלר
|-
| היו זמנים בהוליווד || ויקטוריה תומאס
|-
| ההיסטוריה האישית של דייוויד קופרפילד|| שרה קרו
|-
| האפיפיורים || חבייר ברייר, ברברה ג'ורדני, נינה גולד, פרנצ'סקו ודובאטי, וגבריאל וילג'ס
|}

=== שנות ה-2020 ===
{| class="wikitable" style="width:95%;" cellpadding="5"
|-
! style="width:5%;"| שנה
! style="width:25%;"| סרט
! style="width:35%;"| מועמדים וזוכים
|-
! rowspan="5" style="text-align:center" | 2020<br /><small>הטקס ה-74</small><br /><ref></ref>
| style="background:#ccc;" | Rocks || style="background:#ccc;"| לוסי פארדי
|-
| Calm with Horses || שאהין באיג
|-
| Judas and the Black Messiah || אלכסה ל. פוגל
|-
| Minari || ג'וליה קים
|-
| צעירה מבטיחה || לינדזי גרהם-אהנונו ומרי ורניו
|-
! rowspan="6" style="text-align:center" | 2021<br /><small>הטקס ה-75</small><br /><ref></ref>
|-
| style="background:#ccc;"| סיפור הפרברים || style="background:#ccc| סינדי טולן
|-
| נקודת רתיחה || קרולין מקלאוד
|-
| חולית || פרנסין מייסלר
|-
| יד האלוהים || מסימו אפולוני ואנאמריה סמבוקו
|-
| משפחה מנצחת || ריץ' דליה ואבי קאופמן
|-
! rowspan="6" |2022<br /><small>הטקס ה-76</small><br /><ref></ref>
| style="background:#ccc;"| אלביס || style="background:#ccc| ניקי בארט ודניס צ'מיאן
|-
|אחרי השמש
|לוסי פרדי
|-
|במערב אין כל חדש
|סימון בר
|-
|הכול בכל מקום בבת אחת
|שרה האלי פין
|-
|משולש העצבות
|פאולין הנסון
|}

== קישורים חיצוניים ==
* 
* [http://www.bafta.org/awards-database.html אתר פרסי באפט"א]

== הערות שוליים ==

קטגוריה:טקסי פרס באפט"א
באפט"א
פרבוריהאינה

פרבוריהאינה (שם מדעי: Paraborhyaena; מילולית: "קרוב לבוריהאינה") הוא סוג נכחד של יונק טורף גדול ממשפחת הפרובוריהאיניים הנכחדת, אשר היה אחד מגדולי הטורפים של אמריקה הדרומית. הסוג הוגדר בשנת 1983 ונכלל בו מין יחיד - Paraborhyaena boliviana. הממצאים התגלו בסאלה שבבוליביה, לצד מקבץ של מאובנים של יונקים פרהיסטוריים ששגשגו באוליגוקן.

הפרבוריהאינה היה טורף גדול דומה לפרובוריהאינה, והוא הגיע לגודל של דוב שחור אמריקאי באורך של מטר וחצי ומשקל של 100 עד 125 קילוגרם וייתכן שאף מעל 250 קילוגרם. הוא היה בעל גולגולת רחבה וחזקה באורך 40 סנטימטרים שהייתה בעלת חוטם קצר אך לסתות קשיחות עוצמתיות שבלטו מהם זוג ניבים בקדמת הלסת, שדמו לניבי התיילקוסמילוס אך היו פחות דמויי-חרב ובדומה לשיני השד הטסמני צמחו מהלסתות בקצב קבוע. הניבים יועדו לנשוך בעוצמה אדירה והטוחנות הרחבות והמעוגלות שבקצה הלסת הוסיפו לעוצמתה. ואולם מוחו היה קטן בהרבה ביחס לטורפים אחרים.

מבנה הטורף הגדול עשה אותו לטורף-על מאיים בשטחי חיותו והוא כנראה טרף יונקים בינוניים מסדרת הנוטונגולאטויים וטרף דומה. עם זאת הוא היה איטי יחסית והיה עליו להתקרב מאוד לטרף כדי להרוג אותו. אפשרות אחרת היא שהיה אוכל נבלות או שגנב טרף לאחרים. 

==קישורים חיצוניים==

קטגוריה:פרובוריהאיניים
קטגוריה:יונקים שחיו באוליגוקן באמריקה הדרומית
קטגוריה:מגה-פאונה של הפלאוגן באמריקה הדרומית
קטגוריה:מאובני טקסונים שתוארו ב-1983
קטגוריה:טקסונים שהתפתחו באוליגוקן
אנכליסיכטיס

אנכליסיכטיס (שם מדעי: Anachlysictis) הוא סוג נכחד של יונק שנחרבי, שהשתייך למשפחת התיילוקוסמיים מסדרת הספרסודונטה הקדומה, באמריקה הדרומית בתקופת המיוקן שלפני 13.8 עד 11.8 מיליון שנה מזמננו. המאובנים שלו התגלו בתצורת לה ונטה שבקולומביה, לצד פאונה נכחדת רבה. הממצאים כללו בעיקר לסת תחתונה שבורה ושרידי שיניים טוחנות ומלתעה. הסוג הוגדר ב-1997 בידי החוקר פרנסיסקו ס. ג'וין (Francisco J. Goin) והוא כלל מין אחד - Anachlysictis gracilis. במקור הוא נחשב לסוג של אופוסום קדום אך בהמשך מאובנים דומים למאובני Hondadelphys מסדרתו התגלו והקשר ביניהם הוביל לשיוכו לסדרת הספרסודונטה.

==תיאור==
יונק זה היה הקדום שבבני משפחתו, אשר כללה את התיילקוסמילוס בעל הניבים הענקיים שהגיע למשקל של יגואר ועד לגילוי הסוג פטגוסמילוס (Patagosmilus) מפטגוניה הוא נחשב למין היחיד במשפחה שלא השתייך לסוג תיילקוסמילוס. הטורף הקדום הגיע לאורך 90 סנטימטרים ולמשקל של 18 קילוגרם בממוצע. כמו קרובו הגדול הוא היה בעל זוג ניבים ארוכים שיועדו להרג טרף.

בדומה לתיילקוסמילוס הוא היה בעל לסת תחתונה שנפערה לאורכה כדי להחיל את הניבים וגם היו לו זוג "נדנים" מוזרים בקצה הלסת. הגולגולת הייתה מעט שטחית עם ארובות עיניים קטנות יחסית עקב המבנה. הדבר גרם גם לשריר המלעס, העוזר להפיק נשיכה חזקה להצטמצם, כך שנשיכתו לא הייתה חזקה מאוד. את הנשיכה הוא ביצע בעזרת שרירי הצוואר הרחבים שלו, אך הם לא יועדו לעוצמה חזקה מדי כמו של טורפים אחרים.

ככל הנראה האנכליסיכטיס התפתח מטורפים ממשפחת הבוריהאיניים שהיו נפוצים באמריקה הדרומית והזכירו מעט צבועים. הוא היה קטן יחסית בעל מבנה שהזכיר גחן או סמור והוא צד יונקים קטנים אותם דקר בעזרת ניביו הגדולות.

==קישורים חיצוניים==

קטגוריה:תיילוקוסמיים
קטגוריה:יונקים שחיו במיוקן באמריקה הדרומית
קטגוריה:מאובני טקסונים שתוארו ב-1997
פסדאלורוס

פסדאלורוס (שם מדעי: Pseudaelurus) הוא סוג פרימיטיבי טורף ממשפחת החתוליים, אשר חי במשך תקופת המיוקן שלפני 20 עד 8 מיליון שנה באירואסיה והיגר גם לאמריקה הצפונית לפני כ-18 מיליון שנה – מה שהפך אותו לראשון החתוליים באמריקה. הסוג הוגדר ב-1850 בידי החוקר הצרפתי פול ז'רווה . בסוג זה נכללו מינים רבים, אך כמה חוקרים רואים מהחוקרים רואים בחלקם סוגים נפרדים כמו היפראילוריקטיס, מיופנתרה, סטיריופליס ו-Schizailurus. הממצאים התגלו באזורים רבים לאורך אירואסיה מסין לאורכה, דרך סיביר ואף בערב הסעודית והתגלו גם בגרמניה, במזרח אירופה ובארצות הברית – שם אולי המאובנים השתייכו לסוג היפראילוריקטיס.

חתול קדום זה היה בעל מאפיינים פרימיטיביים הקרובים לראשון החתוליים – הפרואילורוס ובעל מכנה משותף עם הגחניים למשל רגליים קצרות מאוד וטפרים לא נשלפים ואולי הוא התאים לחיים על העצים. הוא לא קרוב לאף חתול מודרני וייתכן שהוא התפתח לכל קבוצות החתולים המאוחרות: חתולים גדולים, חתולים קטנים ושנחרבים.

המינים השונים בסוג התחלקו בגודלם מגודל של חתול בית עד לגודל של שונר או פומה במשקל 30 קילוגרם. לחלק מהמינים היו ניבים מגודלים יחסית, מה שאולי מקשר בינם לשנחרבים, אך בתכונות אחרות הם היו שונים מהם.

טורף זה היה איטי יחסית והיה צריך לארוב לטרף במחבוא. הוא ניזון מפרסתנים שונים ואולי גם ממכרסמים ברחבי הערבות והסוואנות הקדומות של המיוקן.

==קישורים חיצוניים==

קטגוריה:בעלי חיים שתוארו ב-1850
קטגוריה:טקסונים שתוארו בידי פול גרווה
קטגוריה:חתוליים פרהיסטוריים
קטגוריה:יונקים שחיו במיוקן באמריקה הצפונית
קטגוריה:יונקים שחיו במיוקן באירופה
קטגוריה:יונקים שחיו במיוקן באסיה
קטגוריה:מאובני טקסונים שתוארו ב-1850
יחסי אוסטריה–ארגנטינה

נשיאת ארגנטינה [[כריסטינה פרננדס דה קירשנר עם נשיא אוסטריה היינץ פישר בפגישה בבואנוס איירס, 2012]]
יחסי אוסטריה–ארגנטינה הם יחסי החוץ בין אוסטריה וארגנטינה.

== רקע ==
היחסים בין המדינות כוננו ב-27 באוקטובר 1870, עם חתימת הסכם ידידות, מסחר וניווט. ארגנטינה נותרה נייטרלית במהלך כל מלחמת העולם השנייה, והכריזה מלחמה על גרמניה הנאצית, אשר כללה אף את אוסטריה, רק לפני כניעתה. עבור הגרמנים לאחר המלחמה, ארגנטינה הייתה היעד הנחשק ביותר עבור יוצאי המעמד הבינוני והגבוה לאחר שווייץ. תחת הנשיא חואן פרון, לאחר 1945, כמה פקידים נאצים היגרו לדרום אמריקה כדי להימנע מהעמדה לדין. אלו מהם שחיו בארגנטינה כללו את הפושעים האוסטרים אריברט היים ואדוארד רושמן. רבים חזרו לגרמניה לאחר נפילתו של פרון.

כיום מתקיים שיתוף פעולה בין המדינות במגוון תחומים, כולל בתחומי החינוך והתרבות.

== יחסים כלכליים ==
אף על פי שרוב סחר החוץ האוסטרי מתבצע עם המדינות החברות באיחוד האירופי, הסחר הטרנס-אטלנטי מקבל גם הוא חשיבות. עם נפח מסחרי של 80 מיליון אירו (רמה המקבילה לשנת 2009), ארגנטינה תופסת את המקום הרביעי (אחרי ברזיל, מקסיקו וונצואלה) של שוק הצרכנים האוסטרי באמריקה הלטינית.

== נציגויות דיפלומטיות ==
אוסטריה מחזיקה בארגנטינה שגרירות בבואנוס איירס בלבד, ואילו ארגנטינה מחזיקה באוסטריה שגרירות בווינה בלבד.

==קישורים חיצוניים==

== הערות שוליים ==
פסגת פריור (אנטארקטיקה)

פסגת פריור (באנגלית: Pryor Peak) היא פסגה בצידו המערבי של קרקס הענקים (Giants Cirque) בהרי טינדל, בחצי האי אירוסמית' בחוף לובה שבאנטארקטיקה.

גובהה של הפסגה 600 מטרים מעל פני הים.

== היסטוריה ==
=== גילוי הפסגה ===

הפסגה התגלתה עת שצולמה מהאוויר על ידי משלחת הסקר האווירי של שטחי חסות איי פוקלנד בשנת 1957.

הראשונים שהגיעו אל הפסגה היו גאולוגים של משלחת הסקר האנטארקטי הבריטי, בין השנים 1980–1981; הגאולוגים חקרו גם את האי דיי והאי וייט הסמוכים.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים של בריטניה.

הפסגה נקראת על שמו של קומנדר ג'ון ס. נ. פריור (John S. N. Pryor), מהצי המלכותי הבריטי, שהיה מקד מחלקת נתיבי ההפלגה במחלקה ההידרוגרפית במשרד ההגנה הבריטי; והיה חבר בוועדה המייעצת לשמות אנטארקטיים של בריטניה בין השנים 1968–1982.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:12155 פסגת פריור] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130408 פסגת פריור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11681&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת פריור] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/pryor_peak מחשבון מרחקים - המרחק מפסגת פריור לאתרים סמוכים]

== הערות שוליים ==

פריור
פריור
קווין הרן

קווין ריי הרן באנגלית: Kevin Ray Hern; נולד ב-4 בדצמבר 1961) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת אוקלהומה, מאז נובמבר 2018. הוא נבחר לבית הנבחרים בבחירות מיוחדות שנערכו בעקבות התפטרותו של חבר בית הנבחרים המכהן ג'ים בריידנסטין לשם מינויו לתפקיד מנהל נאס"א.

== ביוגרפיה ==
הרן נולד בשדה התעופה "ריצ'רדס-גבאוור" של חיל האוויר של ארצות הברית, השוכן על גבולה המערבי של מיזורי עם קנזס. הרן סיים ב-1980 את לימודיו בבית הספר התיכון דובר שבעיירה דובר אשר בארקנסו, וב-1986 השלים לימודי תואר ראשון באוניברסיטת ארקנסו טק. אחרי שעבד בקונצרן התעשייתי רוקוול אינטרנשיונל, למד הרן במכון הטכנולוגי של ג'ורג'יה לימודי תואר שלישי בהנדסת אווירונאוטיקה.

לאחר אסון מעבורת החלל צ'לנג'ר התקשה הרן למצוא עבודה, ונהפך לזכיין של מקדונלד'ס. הוא קנה את סניף מקדונלד'ס הראשון בצפון ליטל רוק ב-1997, אם כי מכר אותו כעבור שנתיים ב-1999 כדי לעבור למאסקוגי (Muskogee) שבאוקלהומה, שם קנה שני סניפים אחרים של מקדונלד'ס כזכיין של הרשת. הוא הרחיב את עסקיו כזכיין של מקדונלד'ס לשמונה-עשר סניפים באזור טלסה.

עם התפטרותו של ג'ים בריידנסטין מבית הנבחרים של ארצות הברית ב-2018 לשם מינויו לתפקיד מנהל נאס"א (מִנְהָל האווירונאוטיקה והחלל הלאומי), הודיע הרן על התמודדותו לבית הנבחרים מטעם מחוז הקונגרס הראשון של אוקלהומה. בבחירות המקדימות שנערכו במפלגה הרפובליקנית גבר על טים האריס. לאחר מכן התקדם לבחירות הכלליות, שם ניצח את טים גילפין, מועמד המפלגה הדמוקרטית.

מרי פאלין, מושלת אוקלהומה היוצאת, מינתה אז את הרן למלא את שארית תקופת הכהונה של בריידנסטין. בסמכותה של פאלין היה לעשות כן מכיוון שעל פי החוק אוקלהומה, אם מושב של המדינה בבית הנבחרים יהא ריק בשנה זוגית ותקופת כהונתו של המכהן עתידה להסתיים בשנה העוקבת, בסמכות המושל למנות אדם אחר לאייש את המושב. בהתאם לכך, הרן הושבע לתפקידו בקונגרס של ארצות הברית בנובמבר 2018.

== קישורים חיצוניים ==

* 

* 

== הערות שוליים ==

קטגוריה:אנשי עסקים אמריקאים
קטגוריה:חברי בית הנבחרים של ארצות הברית מאוקלהומה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי המכון הטכנולוגי של ג'ורג'יה
קטגוריה:אמריקאים שנולדו ב-1961